[{"text_idx": "#000000", "text": "Daeth rhediad perffaith Y Seintiau Newydd i ben brynhawn Sadwrn mewn ge\u0302m gyfartal ym Mhen-y-bont, a bydd ceffylau blaen Anthony Limbrick yn wynebu her anodd arall ypenwythnos yma yn erbyn y ti\u0302m sy\u2019n 3ydd, Y Barri."}, {"text_idx": "#000001", "text": "Wedi canlyniadau siomedig y penwythnos diwethaf bydd y ddau glwb o\u2019r canolbarth yn gobeithio am well lwc nos Wener."}, {"text_idx": "#000003", "text": "Roedd \u2018na dorcalon unwaith yn rhagor i Aberystwyth wrth i di\u0302m Antonio Corbisiero golli 1-0 am y bedwaredd ge\u0302m gynghrair yn olynol trwy go\u0302l hwyr Emlyn Lewis i fyfyrwyr Met Caerdydd."}, {"text_idx": "#000004", "text": "Dyw\u2019r Drenewydd ond wedi ennill un o\u2019u pum ge\u0302m gartref ddiwethaf yn erbyn Aberystwyth (colli 2, cyfartal 2), ac roedd hi\u2019n dipyn o ganlyniad i Aberystwyth yn y ge\u0302m ddiwethaf rhwng y timau wrth ennill 0-4 ar Barc Latham ym mis Mai, sef buddugoliaeth fwyaf y Gwyrdd a\u2019r Duon yn erbyn eu gelynion o\u2019r canolbarth ers 1998."}, {"text_idx": "#000006", "text": "Dim ond pwynt sy\u2019n gwahanu\u2019r ddau glwb yma yng nghanol y tabl, ac ar o\u0302l buddugoliaeth yr un y penwythnos diwethaf bydd Caernarfon a Met Caerdydd yn awyddus i ddringo\u2019r tabl a sefydlu lle yn y Chwech Uchaf."}, {"text_idx": "#000007", "text": "Enillodd Caernarfon yn gyfforddus o dair i ddim yn erbyn y Derwyddon nos Wener diwethaf, ond bydd hi\u2019n ge\u0302m galed yn erbyn Met Caerdydd sydd ond wedi colli un o\u2019u 16 ge\u0302m ddiwethaf ym mhob cystadleuaeth."}, {"text_idx": "#000008", "text": "Mae\u2019r Cofis wedi ennill tair o\u2019u pedair ge\u0302m ddiwethaf yn erbyn Met Caerdydd, a dim ond unwaith mae\u2019r myfyrwyr wedi ennill ar yr Oval, ac roedd honno yn fuddugoliaeth arwyddocaol yn rownd gynderfynol gemau ail gyfle 2018/19 wrth i Met Caerdydd fynd ymlaen i selio eu lle yn Ewrop am y tro cyntaf yn eu hanes."}, {"text_idx": "#000009", "text": "Mae\u2019r pencampwyr Cei Connah wedi mynd ar rediad o dair ge\u0302m gynghrair heb fuddugoliaeth am y tro cyntaf ers Awst 2019."}, {"text_idx": "#000010", "text": "Wedi gemau cyfartal yn erbyn Pen-y-bont a Chaernarfon fe gollodd y Nomadiaid 1-0 yn Y Barri ddydd Sadwrn diwethaf gan syrthio bum pwynt y tu o\u0302l i\u2019r Seintiau Newydd."}, {"text_idx": "#000011", "text": "Ac fel Y Seintiau Newydd, dyw\u2019r Bala heb golli ge\u0302m gynghrair y tymor hwn, ac mae criw Colin Caton wedi llwyddo i sgorio 23 o goliau yn eu dwy ge\u0302m ddiwethaf (17-1 v Brymbo, 6-2 v Hwlffordd)"}, {"text_idx": "#000012", "text": "Roedd ti\u0302m Andy Morrison ar rediad o 10 ge\u0302m heb golli yn erbyn Y Bala cyn i Hogiau\u2019r Llyn guro\u2019r Nomadiaid yn y ge\u0302m ddiwethaf rhwng y timau ym mis Ebrill."}, {"text_idx": "#000013", "text": "Ond dyw Cei Connah heb golli dim un o\u2019u 10 ge\u0302m gartref yn erbyn Y Bala ers Ebrill 2016 (ennill 7, cyfartal 3)."}, {"text_idx": "#000014", "text": "Ar y Graig bydd y Derwyddon a Phen-y-bont yn benderfynol o sicrhau eu buddugoliaethau cyntaf yn y gynghrair y tymor yma."}, {"text_idx": "#000015", "text": "Mae\u2019r Derwyddon ar rediad o 14 colled yn olynol yn y gynghrair, ac mae\u2019n anodd gweld ti\u0302m Niall McGuinness yn osgoi blwyddyn hir arall tua\u2019r gwaelodion."}, {"text_idx": "#000016", "text": "Dyw Pen-y-bont chwaith heb ennill ge\u0302m gynghrair, ond mae ti\u0302m Rhys Griffiths wedi cael pedair ge\u0302m gyfartal yn erbyn y pedwar clwb chwaraeodd yn Ewrop dros yr haf (Bala, Dre, Cei, YSN)."}, {"text_idx": "#000017", "text": "Tydi\u2019r Derwyddon na Phen-y-bont wedi ennill ge\u0302m gynghrair ers mis Ebrill, ond mae\u2019r clwb o Fryntirion wedi ennill ar dau hymweliad diwethaf a\u0302\u2019r Graig."}, {"text_idx": "#000018", "text": "Bydd Y Fflint yn fwy na bodlon gyda\u2019r ffordd mae eu tymor nhw\u2019n mynd hyd yma, gyda ti\u0302m Neil Gibson yn eistedd yn daclus yn yr ail safle, dim ond un pwynt y tu o\u0302l i\u2019r Seintiau Newydd ar o\u0302l ennill pedair o\u2019u pum ge\u0302m agoriadol."}, {"text_idx": "#000019", "text": "Mae\u2019n stori dra gwahanol yn Hwlffordd sydd heb ennill ge\u0302m gynghrair y tymor yma, ac ond wedi ennill un o\u2019u 13 ge\u0302m gynghrair ddiwethaf (Hwl 2-0 Cefn)."}, {"text_idx": "#000020", "text": "Does neb wedi sgorio mwy (14) nac ildio llai (3) na\u2019r Fflint y tymor yma, ac mae criw Cae-y-Castell wedi cadw llechen la\u0302n yn eu tair ge\u0302m ddiwethaf yn erbyn Hwlffordd."}, {"text_idx": "#000021", "text": "Mae\u2019r Seintiau Newydd wedi baglu am y tro cyntaf y tymor yma ac mae gan Y Barri gyfle i godi\u2019n hafal ar bwyntiau gyda cewri Coresoswallt ddydd Sadwrn."}, {"text_idx": "#000022", "text": "Y Barri sydd yn gosod y safon ar hyn o bryd gan mae ti\u0302m Gavin Chesterfield yw\u2019r unig rai i ennill eu tair ge\u0302m gynghrair ddiwethaf."}, {"text_idx": "#000023", "text": "Ond dyw\u2019r Seintiau heb golli dim un o\u2019u chwe ge\u0302m ddiwethaf yn erbyn Y Barri (ennill 5, cyfartal 1), gan sgorio 20 o goliau (3.3 go\u0302l y ge\u0302m)."}, {"text_idx": "#000024", "text": "Ers dyrchafiad Y Barri yn 2017 mae\u2019r clybiau wedi cwrdd saith gwaith yn Neuadd y Parc a dyw\u2019r Dreigiau heb wneud yn rhy ffol yng Nghroesoswallt (YSN ennill 3, Barri ennill 2, cyfartal 2)"}, {"text_idx": "#000025", "text": "Bydd uchafbwyntiau gemau\u2019r penwythnos i\u2019w gweld ar ein gwefannau cymdeithasol ac ar Sgorio nos Lun am 5:30."}]